jkorsvik/nowiki_second_scrape_merged huggingface dataset:
Torrance County

Torrance County er et fylke i den amerikanske delstaten New Mexico. Det ligger i de sentrale delene av staten og det grenser mot Santa Fe County og San Miguel County i nord, Guadalupe County i øst, Lincoln County og Socorro County i sør, Valencia County i vest og mot Bernalillo County i nordvest.
Torrance Countys totale areal er 8 666 km² hvorav 3 km² er vann. I 2000 hadde fylket 16 911 innbyggere og administrasjonssenteret ligger i byen Estancia. Fylket ble grunnlagt i 1903 og ble da utskilt fra Valencia og Bernalillo.


== Eksterne lenker ==
(en) Offisielt nettsted 
(en) Torrance County, New Mexico – kategori av bilder, video eller lyd på Commons
Imad Chhadeh

Imad Chhadeh (født 12. oktober 1979) er en syrisk tidligere fotballspiller. Chhadeh, som var midtbanespiller, spilte sist for Assyriska FF i Superettan. Han har tidligere spilt i Allsvenskan for IF Brommapojkarna, samt landslagsfotball for Syria.


== Referanser ==


== Litteratur ==
Alsiö, Martin (2011). 100 år med Allsvensk fotboll (svensk). Idrottsförlaget. ISBN 978-91-977326-7-3. 


== Eksterne lenker ==
(en) Imad Shhadeh – Transfermarkt 
(en) Imad Shhadeh – national-football-teams.com 
(en) Imad Shhadeh – Soccerway 
(en) Imad Shhadeh – FBref 
«Imad Chhadeh», profil på NFFs hjemmeside.
«Imad Chhadeh», profil på SvFFs hjemmeside (sv)
Heterodactyla

Heterodactyla er en gruppe av de såkalte lavere fluene. Den omfatter flere artsrike familier, særlig rovfluer, humlefluer, buskdansefluer Hybotidae, dansefluer og styltefluer har mange arter.


== Utseende ==
De fleste medlemmene i denne gruppen er middelsstore til store fluer, selv om noen arter er ganske små. Denne gruppen inkluderer de største av alle fluer, visse tropiske arter av rovfluer og Mydidae kan bli 6–7 cm lange.
De fleste av fluene er slanke, gjerne med et forholdsvis lite hode. Vingene er store, gjerne lange og smale, med mange tydelige årer og flere lukkede celler. Beina er ofte ganske kraftige.
En del arter, særlig av humlefluer og dansefluer, har munndelene forlenget til en lang sugesnabel.
Larvene er som oftest lange og tynne, sylindriske, tilspisset i hode-enden, med en liten, men tydelig hodekapsel.


== Levevis ==
De fleste av disse fluene har larver som lever i bakken, i jord eller sand. Larvene kan være rovdyr, eller leve av råtnende organisk materiale.
De voksne fluene er ofte rovdyr, og mange arter besøker blomster.
Denne gruppen omfatter ingen betydelige skadedyr, derimot kan noen av artene være å regne som nyttedyr fordi de spiser potensielt skadelige insekter.


== Eksterne lenker ==
Artikkelen har ingen egenskaper for arter i Wikidata
De Baca County

De Baca County er et fylke i den amerikanske delstaten New Mexico. Det ligger i de sørøstlige delene av staten og det grenser mot Guadalupe County i nord, Quay County i nordøst, Roosevelt County i øst, Chaves County i sør og mot Lincoln County i vest.
De Baca Countys totale areal er 6 045 km² hvorav 23 km² er vann. I 2000 hadde fylket 2 240 innbyggere og administrasjonssenteret ligger i byen Fort Sumner som også er fylkets største by. Fylket ble grunnlagt i 1917 av deler som ble utskilt fra Chaves og Guadalupe fylke og det har fått sitt navn etter guvernør Ezequiel Cabeza de Baca.


== Eksterne lenker ==
Offisielt nettsted 
(en) De Baca County, New Mexico – kategori av bilder, video eller lyd på Commons
Homeodactyla

Homeodactyla er en gruppe av fluer som omfatter de antatt mest primitive fluene. Det er usikkert om denne gruppen er en naturlig (monofyletisk) gruppering. Gruppen omfatter omtrent 7000 arter, og de artsrikeste undergruppene er klegger og våpenfluer.


== Utseende ==
Små til store, vanligvis ganske kraftig bygde fluer. Hodet er gjerne temmelig stort, og fasettøynene møtes ofte i pannen. Antennene har vanligvis mer enn tre tydelige ledd. Kroppen er lite hårete hos de fleste artene. Vingene er store, ofte forholdsvis smale, med mange, men ofte tynne årer. Hannens kjønnsorganer er enkle, ikke roterte, og ligner dem man finner hos de fleste mygg. Larvene har en tydelig hodekapsel.


== Levevis ==
De fleste artene i denne gruppen finnes fortrinnsvis på litt fuktige og skyggefulle steder, og larvene lever i fuktig jord for mange av gruppene, andre lever under barken på døde trestammer. En del arter av klegger, ibisfluer og snipefluer suger blod. Bortsett fra dette er ikke disse fluene regnet som skadedyr. Disse fluene er sjelden tallrike og mange arter er ganske sjeldne.


== Eksterne lenker ==
Artikkelen har ingen egenskaper for arter i Wikidata
Margrit Kennedy

Margrit Kennedy (født 21. november 1939 i Chemnitz, død 28. desember 2013 i Steyerberg) var en tysk professor i arkitektur, byplanlegger, økolog og forfatter, kjent som debattant i rente- og pengespørsmål og som en av verdens ledende rentekritikere.
Hun utdannet seg først til arkitekt med vekt på by- og regionalplanlegning ved den tekniske høyskolen i Darmstadt og arbeidet som byplanlegger og økolog i Tyskland, Nigeria, Skottland og USA. I 1972 tok hun mastergrad i «Urban and Regional Planning» og i 1979 doktorgrad (PhD) i «Public and International Affairs» ved University of Pittsburgh i Pennsylvania. Hun deltok i forskningsprosjekter i regi av OECD og UNESCO i femten land, ledet forskningsområdet økologi/energi og kvinneprosjekter i den internasjonale byggutstillingen 1979-1984 og var gjesteprofessor i byøkologi ved Universität Kassel 1984-1985. Fra 1985 deltok hun i oppbyggingen av økolandsbyen Lebensgarten i Steyerberg som ligger på området til en tidligere sprengstoffabrikk fra andre verdenskrig. I 1991 ble hun utnevnt til professor i arkitektur (økologisk bygningsteknologi) ved Universität Hannover.
Inspirert av bl.a. Silvio Gesell var hun aktiv i rente- og pengedebatten fra 1980-tallet. Hun gikk inn for lokale valutaer, men også nasjonale reformer av pengevesenet. Kennedy skrev flere bøker om rentefri økonomi. Hennes mest kjente bok er Geld ohne Zinsen und Inflation, som er oversatt til 22 språk og utgitt på norsk av J.W. Cappelens Forlag under tittelen Det nye pengesystemet.
Hun var gift med professor Declan Kennedy (født 1934 i Dublin i Irland). Ekteparet var nære venner av australieren Bill Mollison og bidro aktivt med å introdusere hans ideer om permakultur til europeiske miljøer.


== Referanser ==


== Bibliografi ==
Stadtökologie, 2 Bd., Fischer, Frankfurt a.M., 1984
Building Community Schools. An Analysis of Experiences, UNESCO, Paris 1979
The Inner City, Elek, London, 1972
Regionalwährungen. Neue Wege zu nachhaltigem Wohlstand (i samarbeid med Bernard A. Lietaer), Riemann, München 2006
Geld ohne Zinsen und Inflation. Ein Tauschmittel, das jedem dient, Goldmann, München 2005, 1987
Energetische Optimierung einer Produktionshalle unter besonderer Berücksichtigung eines innovativen Lüftungskonzeptes. Abschlussbericht Teil 1, hg. v. Margrit Kennedy et al., IRB, Stuttgart 1999
andbuch ökologischer Siedlungs(um)bau (i samarbeid med Declan Kennedy), Reimer, Berlin 1998
Frauen leisten die wichtigste Arbeit. Vier Aufsätze über die Situation der Frauen in der Wirtschaft (i samarbeid med Helmut Creutz og Hans Weitkamp), Gauke, Kiel 1996
U. a. Margrit Kennedy: Die Lifestyle-Falle, Rhombos-Verlag, 2007
Occupy Money, J. Kamphausen, Bielefeld 2011


== Eksterne lenker ==
(en) Margrit Kennedy på Internet Movie Database 
(de) http://www.margritkennedy.de
(no)  Boken Det nye pengesystemet (Cappelen, 1991) på norsk i PDF-format
(de) Verk av og om Margrit Kennedy i katalogen til det tyske nasjonalbiblioteket
(no) Omtale av M. Kennedy i tidskriftet Pengevirke av Professor Ove Jakobsen, nr. 2 · 2015
Vic Suneson

Vic Suneson er et pseudonym for Sune Viktor Lundquist (født 11. november 1911 i Stockholm, Sverige, død 5. september 1975 i Sundbyberg).
Lundquist var utdannet sivilingeniør fra Kungliga Tekniska Högskolan i Stockholm. Under andre verdenskrig skrev han en sakprosabok under eget navn, Detta är ditt krig. Hemmafronten och dess problem (1943). Han debuterte som Vic Suneson med kriminalromanen Mord kring Maud i 1948. I hjemlandet regnes han sammen med Stieg Trenter, Maria Lang och H-K Rönblom som en av de «fire store» fra svensk kriminallitteraturs gullalder. Han er særlig kjent for sine politiromaner med kommisarie Kjell Myhrman og overkonstabel (senere kommisarie) O. P. Nilsson (som tidvis opptrer som P. O. Nilsson).


== Bibliografi (i utvalg) ==
Detta är ditt krig – sakprosa (1943) (som Sune Lundquist)
Mord kring Maud (1948)
Mördaren har matchboll (1949)
I dimma dold (1951)
Är jag mördaren? (1953)
Fäll inga tårar (1953)
Döden kastar långa skuggor (1954)
Och häcken växte… (1955)
Så spelar döden (1956)
Ordet är mord (1958)
Vänta på annans död – novellesamling (1959)
Fredagen den 14:e (1960)
Skärvor betyder lycka (1961)
Förtroeliga band (1962)
Fallet 44:an (1963)
Sorgen bär svarta blommor 1964
Sanningen om Marie-Claire (1965)
Brottforsen (1966)
Vem av de sju? (1967)
13 kvällar med Vic Suneson – novellesamling (1967)
Tjuogett (1968)
Mördaren inom mig (1969)
Hör intet ont – novellesamling (1969)
Mord på menyn (1970)
Mord är mitt mål (1971)
Linje Langeland (1972)
Skandal i Saluhallen (1972)
Hon såg sig dö (1973)
Mot midnatt med Vic Suneson – novellesamling (1974)
Uddagänget (1974)
Klas och den mystiska peruken (1974)
O. P. Nilssons eget fall (1975)
Klas och den gamla ruinen (1975)


=== Oversettelser til norsk ===


== Priser og utmerkelser (utvalg) ==
1975 – Svenska Deckarakademins Grand Master-diplom
1967 – Sherlock-prisen, for Vem av de sju
1960 – Sherlock-prisen, for Fredag den 14:e


== Referanser ==


== Eksterne lenker ==
Svenska deckare: Vic Sunesson (biografi, bokomtaler)
Pachyneuroidea

Pachyneuroidea er en liten gruppe (overfamilie) av meget primitive mygg som omfatter fem kjente nålevende arter og noen flere fossile. Én art finnes i Norge. De er sjeldne skogsdyr som er knyttet til gammel skog, og larvene lever under barken på død ved. De voksne myggene er middels store og ligner stankelbein, men har relativt stort hode og korte antenner. Systematisk blir artene enten ført til én familie, urmygg (Pachyneuridae), eller fordelt på to familier, urmygg og Cramptonomyiidae. De nålevende artene er trolig en liten rest av en gammel og tidligere mye mer artsrik gruppe.


== Eksterne lenker ==
(sv) Pachyneuroidea hos Dyntaxa 
(en) Pachyneuroidea hos Fauna Europaea 
(en) Pachyneuroidea hos Fossilworks 
(en) Pachyneuroidea hos NCBI 
Pachyneuroidea – detaljert informasjon på Wikispecies
Declan Kennedy

Declan Kennedy (født 24. juli 1934 i Dublin, Irland) er en irskfødt tysk arkitekt.
Fra 1953 til 1961 studerte han arkitektur i Dublin og Darmstadt. I 1972 ble han professor i byarkitektur ved den tekniske høyskolen i Berlin, og var fra 1975 til 1978 visepresident ved høyskolen. Fra 1984 til 1989 var han direktør for Permakulturinstituttet i Europa og fra 1989–1994 koordinator for økoteam-programmet for Global Action Plan for the Earth. 1995–1999 var han leder for det europeiske sekretariatet og formann for det globale økolandsbynettverket for Europa.
Han er gift med Margrit Kennedy, og bor i økolandsbyen Steyerberg i Niedersachsen.


== Referanser ==


== Eksterne lenker ==
http://www.declan.de/
Marit Følstad

Marit Følstad (født 7. februar 1969 i Tromsø) er en norsk kunstner som jobber med fotografi, video og installasjon.
Følstad er utdannet ved Holbæk kunstskole i Danmark, samt kunstakademier i Glasgow og Chicago (Thin skin, 1999).  Følstad var festivalutstiller på Mørketidsutstillingen 2002 og Festspillene i Nord-Norge (The pink room, 2002).  Hennes film Bubbles (2003) var utstilt i New York. I 2005 hadde hun utstillingen Strategies for living i Tromsø Kunstmuseum. Hennes siste utstilling i Tromsø var «No Strange Delight» hos Nordnorsk Kunstmuseum. Marit Følstad bor og jobber i Oslo.


== Priser ==
2000 Tromsø kommunes kulturpris
2019 tildelt 10-års «Stipend for etablerte kunstnere» av Norsk kulturråd.


== Biografi ==


=== Utvalgte separatutstillinger ===
2013 «Disorder», The Bolier Room, Oslo
2013 «With The Lights Out», Effearte Gallery, Milano, Italia
2012 «Something in the Way», Lautom Contemporary, Oslo
2012 «No Strange Delight», Nordnorsk Kunstmuseum, Tromsø
2010 «Everything Merges With The Night», Oslo Kunstforening, Oslo
2010 «Melody of Certain Damaged Lemons», Sørlandets Kunstmuseum, Kristiansand
2009 «Last Day of Magic», Galleri Riis, Oslo
2006 «It’s all in my head», Kunstnernes Hus, Oslo


=== Utvalgte gruppeutstillinger ===
2013 «Nordic Outbreak», Scandinavia House, New York, Kiasma, Helsingfors og Reykjavík kunstmuseum, Island

2013 «PARADOX: Positions in Norwegian Video Art», Nasjonalmuseet, Oslo
2012 «Desire», Bergen Kunstmuseum, Bergen
2009 «21st Century Exhibition», The International Incheon Women Artist Biennial, Korea
2009 «Nachspiel / Vorspiel», Vestfossen Kunstlaboratorium
2008 «Presence», Tony Wight Gallery, Chicago, USA
2004/05 «Between You and Me», Arthouse, Austin, Texas, og Sculpture Center, New York, USA


== Referanser ==


== Eksterne lenker ==
Intervju med Marit Følstad i forbindelse med utstillingen Detaljer i det langsomme i Oslo Kunstforening høsten 2010
folstad.net
Bolívar (delstat)

Bolívar (spansk: Estado Bolívar) er en av Venezuelas 23 delstater. Hovedstaden er Ciudad Bolívar. Delstaten dekker et areal på 238 000 km². Ved folketellingen i 2011 hadde delstaten 1 410 964 innbyggere.


== Referanser ==
Ciudad Bolívar

Ciudad Bolívar er hovedstaden i den østlige delstaten Bolívar i Venezuela. Den ble grunnlagt under navnet Angostura i 1764. Byen fikk sitt nåværende navn i 1846. I år 2000 hadde byen en beregnet folkemengde på 312 691.
Byen ligger ved elven Orinoco, der den smalner inn til en bredde på om lag 1,5 km. Her ligger den eneste broen over elven. Ytterligere to broer er under bygging. Ciudad Bolívars historiske senter er godt ivaretatt, og rundt «Plaza Bolívar» ligger flere bygg fra kolonitiden, blant annet en katedral. 
I dag er byen en viktig havneby for det østlige Venezuela. Blant de viktigste handelsvarene er gull, jernmalm, storfe, huder og sjeldne tresorter.
Byen har også gitt navn til angosturatreet (Cusparia febrifuga) som vokser i området. Barken på det lille treet ble tradisjonelt brukt som en bitter tonic og som febernedsettende middel. Angosturabitter ble oppfunnet her, selv om produksjonen senere er blitt flyttet til Trinidad og Tobago.
Aritet

Innen matematikk er ariteten til en funksjon eller operator det antall argumenter eller operander den tar.
Avhengig av ariteten kan en funksjon eller operatorer klassifiseres som unær, binær, ternær, og så videre.


== Eksempler ==
En nullærfunksjon tar ingen argument.
Eksempel: 
  
    
      
        f
        (
        )
        =
        2
      
    
    {\displaystyle f()=2}
  
En unærfunksjon tar ett argument.
Eksempel: 
  
    
      
        f
        (
        x
        )
        =
        2
        x
      
    
    {\displaystyle f(x)=2x}
  
En binærfunksjon tar to argumenter.
Eksempel: 
  
    
      
        f
        (
        x
        ,
        y
        )
        =
        2
        x
        y
      
    
    {\displaystyle f(x,y)=2xy}
  
En ternærfunksjon tar tre argumenter.
Eksempel: 
  
    
      
        f
        (
        x
        ,
        y
        ,
        z
        )
        =
        2
        x
        y
        z
      
    
    {\displaystyle f(x,y,z)=2xyz}
  
An n-nær funksjon tar n argumenter.
Eksempel: 
  
    
      
        f
        (
        
          x
          
            1
          
        
        ,
        
          x
          
            2
          
        
        ,
        …
        ,
        
          x
          
            n
          
        
        )
        =
        2
        
          ∏
          
            i
            =
            1
          
          
            n
          
        
        
          x
          
            i
          
        
      
    
    {\displaystyle f(x_{1},x_{2},\ldots ,x_{n})=2\prod _{i=1}^{n}x_{i}}
Operand

En operand (fra latin operandum, noe som bearbeides) er, i matematikken, hvert av objektene som en operator virker på. For eksempel, i uttrykket

3 + 6 = 9er «+» operatoren, og «3» og «6» er dens operander. Antall operander som en operator tar kalles operatorens aritet. Avhengig av ariteten kan operatorer klassifiseres som unære, binære, ternære osv.


== Informatikk ==
I programmeringsspråk er definisjonene av operator og operand omtrent de samme som i matematikk. I datamaskiner er operanden den delen av en instruksjon som spesifiserer hvilke data som skal manipuleres eller refereres, samtidig representerer operanden disse data.


== Referanser ==
Vitamin C

Vitamin C, også kalt askorbinsyre, tilhører gruppen «vannløselige vitaminer». Vitamin C er viktig i oppbygging og vedlikehold av kroppens støttevev. Vitaminet er også nødvendig for å kunne regulere kroppens opptak av jern. Vitamin C er dessuten en antioksidant, som sammen med vitamin E bidrar til å nøytralisere angrep mot kroppen som kan skade celler, proteiner og arvestoff. 
Langvarig mangel på vitaminet fører til skjørbuk. Symptomene er blødning i hud og slimhinner, i alvorlige tilfeller også i indre organer, løse tenner, kvalme og tretthet. 
Vitamin C kan fremstilles kunstig, men forekommer naturlig i frukt og grønnsaker. Viktige kilder er appelsiner, paprika og poteter.
Askorbinsyre er et godkjent tilsetningsstoff i matvarer, og har E-nummeret E300.


== Generelt om C-vitamin ==
Vitamin C er trivialnavnet på askorbinsyre. I vitamintilskudd brukes askorbatsalter, f.eks. natriumaskorbat. Mennesket er en av få arter som ikke kan danne vitamin C i kroppen selv. 
Vitamin C tas opp fra den delen av tynntarmen som starter nærmest magesekken (på latin: jejunum). Det anslås at det samlede innholdet av vitamin C i kroppen under normale omstendigheter er cirka 1,5 gram.
Behovet for vitamin c øker ved fysisk stress.


== Hva bruker kroppen vitamin C til? ==
Vitamin Cs biokjemiske hovedfunksjon i kroppen er å fungere som et koenzym (hjelpestoff) i hydroksyleringen av prolin og lysin (aminosyrer) i proteinet kollagen. Kollagen er et protein som blant annet finnes i bindevev (bl.a. i sener, ligamenter og muskler), brusk og bein. Med for lave inntak av vitamin C over tid vil man kunne utvikle skjørbuk. Siden kroppen ikke produserer kollagen selv blir disse vevene svakere, sår gror dårlig og blodkar blir skjørere. Vitamin C er også viktig i opptak av jern. I tillegg er det påvist at vitamin C har stor betydning for immunforsvaret, som beskytter mot blant annet virus og bakterier, men en tysk rapport fra IQWiG i 2009 slo derimot fast at vitamin C ikke hjelper mot forkjølelse. Rapporten er basert på forsøk utført av Cochrane Collaboration i Storbritannia, hvor 11 000 personer deltok i undersøkelsen. Problemet med denne undersøkelsen er bruken av lave doser. Ved inntak av store doser, jfr. Pauling, vil vitamin C ha en positiv effekt mot forkjølelse.


== Referanser ==


== Eksterne lenker ==
NIFAB – Nasjonalt informasjonssenter for alternativ behandling (UiT) Arkivert 16. oktober 2011 hos Wayback Machine.
Legemiddelverket - informasjon om legemidler som inneholder askorbinsyre
Nurikabe

Nurikabe (ぬりかべ) er en yōkai, eller ånd, fra japansk mytologi. Den manifesterer seg som en mur, og misleder reisende om natten. Det nytter ikke å prøve å gå rundt den, da den utvider seg selv i det uendelige. Muren forsvinner hvis man banker på den nederste delen av den.


== Nurikabe i moderne tid ==
Nurikabe opptrer, i likhet med andre yōkai, ofte i både manga og anime, på samme måte som Frankensteins monster og Dracula gjør i vestlig populærkultur. For eksempel opptrer en nurikabe i mangaen og animeen «Ge Ge Ge no Kitaro» som heltens allierte. I en episode av «Azumanga Daioh», forestiller Osaka seg Chiyo-chan i et nurikabe/kostyme.
Et nurikabe-inspirert monster, Whomp, er med i videospillet «Super Mario 64».


== Eksterne lenker ==
Maculas illustrasjon av Nurikabe Arkivert 11. mars 2007 hos Wayback Machine.
Tengu

Tengu (天狗) er kami, eller yōkai, fra den japanske mytologien. De er en del av tradisjonene i de fleste japanske religioner, deriblant shinto og buddhisme. De blir av og til identifisert med gudene Saruta-hiko, Susanoo, og Karura. Tengu er populære motiver i japansk kunst, teater, og litteratur.
Tengu kan endre form, til et dyr (ofte en fugl, rev eller tanuki) eller et menneske, men de beholder ofte en antydning til sin sanne form, som for eksempel en usedvanlig lang nese eller en fuglelik skygge.


== Eksterne lenker ==
Et bilde av en tengu
Palatalisering

Palatalisering (også kalt muljering) er en modifisering av uttalen av en konsonant som skjer ved at tungen presses mot den harde gommen (se artikulasjonssted). Palatalisering er vanlig i norske dialekter nord for Sognefjorden og Mjøsa, men finnes også i mange andre språk, f.eks. italiensk og russisk.
I norske dialekter er det først og fremst historisk lange alveolarer som er palatalisert, dvs. at uttalen av ll/ld, nn/nd, dd og tt er lengre bak i munnen i palataliseringsområdet. Tendensen i vår tid er at palatalisering er på vei tilbake, særlig i de største byene og på Nordvestlandet.
Man skiller mellom to grader av palatalisering. I det sørlige palataliseringsområdet (Sunnfjord, Nordfjord, Nord-Østerdalen, Nord-Gudbrandsdalen, Gauldalen og Orkladalen) uttales både trykksterke hovedstavelser og trykklette endelser med palatalisering. I resten av palataliseringsområdet er det bare trykksterke stavelser som har palatalisering. 
Eksempler (i eksemplet markerer «j» foran konsonant at konsonanten er palatal):

bajllan (palatalisering bare i trykksterke stavelser)
bajllajnn (palatalisering både i trykksterke og trykksvake stavelser)Et kjent eksempel på palatalisering i trøndersk finner man i visa «Hainnhoinn i bainn» skrevet av Birger Jørstad.


== Referanser ==
Des Smyth

Des Smyth (født 12. februar 1953) er en irsk golfspiller.
Smyth ble profesjonell i 1974 og var medlem av Europatouren i mer enn et kvart århundre. Hans beste plassering på Order of Merit var en syvendeplass i 1988. Han vant åtte turneringer på touren over fire decennier, og slo Neil Coles' rekord som den eldste spilleren til å vinne på Europatouren da han gikk seiren ut av Madeira Island Open i 2001 i en alder av 48 år og 34 dager. Siden han fylte femti i 2003 har han hatt en vellykket karriere innen seniorgolf, med seire både på Champions Tour og European Seniors Tour.
Smyth representerte Europa i Ryder Cup i 1979 og 1981. Han representerte Irland i WGC–World Cup og Alfred Dunhill Cup flere ganger, og var med på det irske laget som vant sistnevnte turnering i 1988. Smyth er visekaptein på det europeiske laget i Ryder Cup 2006.


== Meritter ==


=== Seire på Europatouren ===
2001: Madeira Island Open
1993: Madrid Open
1988: Jersey Open
1983: Sanyo Open
1981: Coral Classic
1980: Newcastle Brown 900 Championship; Greater Manchester Open
1979: Sun Alliance Match Play Championship


=== Seire på Champions Tour ===
2005: SBC Classic; Liberty Mutual Legends of Golf


=== Seire på European Seniors Tour ===
2005: Arcapita Seniors Tour Championship


== Eksterne lenker ==
(en) Des Smyth – PGA-touren 
(en) Des Smyth – Europatouren 
(en) Des Smyth – Verdensrankingen 
Profil på EuropeanTour.com